**DOBRODOŠLICA ZA PRVAŠIĆE**

6. rujna započela je nova školska godina.

U poslijepodnevnim satima malo dvorište naše škole ugostilo je novu generaciju prvašića i njihove roditelje. Prvašiće su razveselili petaši recitacijom i pjesmom, a dobrodošlicu im je poželio ravnatelj naše škole – Kristijan Cinkopan.

Nakon svečanog dočeka, učiteljice Sandra Tatić (1.a) i Vesna Žigun (1.b) prozvale su svoje nove učenike i povele ih u matične učionice.

Učenici i djelatnici naše škole svim prvašićima žele puno uspjeha i radosti u prvom razredu.

Katarina Vretenar, 8.b







